ประจำเดือนไม่มา1เดือนแล้วตกขาวสีน้ำตาลคืออะไรหรอคะ
สวัสดีค่ะ- ก่อนอื่นควรตรวจการตั้งครรภ์ก่อนค่ะ ถ้ามีเพศสัมพันธ์เนื่องจากเป็นสาเหตุที่ประจำเดือนไม่มาได้บ่อย ในหญิงวัยเจริญพันธุ์ค่ะ- หากตรวจไม่พบการตั้งครรภ์ สาเหตุที่พบได้บ่อย ได้แก่1. ปัญหาจากไข่ไม่ตกค่ะ มักจะเป็นในหญิงอายุน้อย2. ถุงน้ำในรังไข่หลายใบ (Polycystic ovarian syndromes: PCOs) มักจะอ้วน ขนดก มีสิว ประจำเดือนมาไม่ปกติ ต้องอัลตราซาวน์เพื่อช่วยในการวินิจฉัยค่ะ3. สาเหตุจากความผิดปกติของฮอร์โมนเพศ4. ความผิดปกติของรังไข่ เช่น เนื้องอกรังไข่ เป็นต้นค่ะหากตรวจไม่พบการตั้งครรภ์ แนะนำว่าควรไปพบแพทย์เพื่อหาสาเหตุของประจำเดือนไม่มา และรับการรักษาตามความเหมาะสมค่ะ